મહારાષ્ટ્રનાં સાંગલીમાં રહેનારા ટ્રેક્ટર મિકેનિક પ્રદીપ શિવજી મોહિતેને બચપણથી હેલિકોપ્ટરમાં ઉડાન ભરવાના સપના સેવ્યા હતા. પરંતુ આર્થિક તંગી નડતી હતી. પછી એક દિવસ તેણે ‘3 Idiots’ મૂવી જોયું. જેમાં આમિર ખાનનું પાત્ર ‘કુસુક વાંગડું’ ની અસર પ્રદીપના મન પર છવાઇ ગઈ. ત્યારબાદ તેણે નક્કી કર્યું કે તે હવે હેલિપકોટર માં નહી બેસે પણ તેનો માલિક પણ બનશે. પછી શું ? ગેરેજ પર જ જુગાડ કરીને તેણે આખરે જુગાડ કરીને હેલીકોપ્ટર બનાવી જ નાખ્યું. તેના માટેતેણે પોતાની બધી જ જમા પૂંજી ની રકમ પણ વાપરી નાખીને પોતાની જમીન પણ વેંચી દીધી. ને લગભગ 40 લાખ રૂપિયાનો ખર્ચ કર્યો.